ml ml ml en en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en ml en zh en ml ml en ml ml ml en en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml nl ar en bg new ca en es eu fa fi he id ja sv ko lt ru en sv en tr ug zh ml ml ml ml ml ml ml ml ml ml
Jump to navigation Jump to search
A fried dumpling filled with minced chicken and spring onion, originally from China
ഉയ്ഘർ മന്തി, പലതരം മധ്യേഷ്യൻ മന്തി
ഇറച്ചിയോ, പച്ചക്കറികളൊ പരത്തിയ മാവിൽ പൊതിഞ്ഞ വിഭവങ്ങളാണ് ഡംലിങ്. ധാന്യമാവുകൾ, ഉരുളക്കിഴങ്ങ്, ബ്രഡ് എന്നിവയെല്ലാം ഇങ്ങനെ പൊതിയുന്നതിനായി പരത്തി എടുക്കാവുന്നതാണ്. ഇങ്ങനെ പൊതിഞ്ഞെടുത്തത് ആവികേറ്റുക, വറത്തുകോരുക, പൊരിക്കുക തുടങ്ങി പലതരത്തിൽ പാകം ചെയ്യാവുന്നതാണ്. സമോസ, മോദകം, കൊഴുക്കട്ട, സുഖിയൻ, മൊമോസ്, അടച്ചുപിടി, ഇലയട തുടങ്ങി ഒരു വലിയ വിഭാഗം പലഹാരങ്ങൾക്ക് മൊത്തമായി പറയുന്ന പേരാണിത്. വറുത്തതും വേവിച്ചതുമായ ഇവയെ എല്ലാം ഈ ഇനത്തിൽ പെടുത്താവുന്നതാണ്.
മാത്രമല്ല മാംസം, മത്സ്യം, ചീസ്, പച്ചക്കറികൾ, പഴങ്ങൾ അല്ലെങ്കിൽ മധുരപലഹാരങ്ങൾ എന്നിങ്ങനെ അകത്ത് നിറയ്ക്കാനുള്ള വസ്തുക്കളുടെ ഒരു വലിയ നിരതന്നെയുണ്ട്. ബേക്കിംഗ്, തിളപ്പിക്കൽ, വറുക്കൽ, അരപ്പ് അല്ലെങ്കിൽ സ്റ്റീമിംഗ് എന്നിവയുൾപ്പെടെ പലതരം രീതികൾ ഉപയോഗിച്ച് ഡംലിങ് തയ്യാറാക്കാം, അവ ലോകവ്യാപകമായി പല പാചകരീതികളിലും കാണപ്പെടുന്നു.
കേരളസാഹചര്യത്തിൽ ചെറുകടികൾ എന്ന് ഇതിനു ഭാഷാന്തരം വരുത്താം
ബങ്കു, കെങ്കി എന്നിവ ആഫ്രിക്കൻ ഡംലിങ് വിഭവങ്ങളാണ്. അന്നജം മുഖ്യഘടകമായുള്ള ധാന്യപ്പൊടി കുഴച്ചെടുത്തുണ്ടാക്കുന്ന ഉരുളകളാണ് ഇവ. കൊഴുക്കട്ടയോ കർണാടകയിൽ പ്രചാരത്തിലുള്ള റാഗിമുദ്ദയോ പോലെയാണിത്. പുളിപ്പിച്ച ധാന്യത്തിൽ നിന്നാണ് ബങ്കുവും കെങ്കിയും ഉണ്ടാക്കുന്നത്. ബങ്കുണ്ടാക്കാൻ ധാന്യപ്പൊടി തിളച്ച വെള്ളത്തിൽ വേവിച്ചെടുത്ത ശേഷം ഉരുളകളാക്കിയെടുക്കുന്നു. കെങ്കിയുണ്ടാക്കാൻ ധാന്യപ്പൊടി തിളച്ചവെള്ളത്തിൽ പകുതി വേവായശേഷം ചോളയിലയിലോ വാഴയിലയിലോ പരത്തി ആവിയിൽ വേവിച്ച് വേവ് പൂർത്തിയാക്കുന്നു.[1]
തിഹ്ലൊ പൊരിച്ച യവം മാവുപയോഗിച്ചുണ്ടാക്കുന്നത് ആണ്. -എത്യോപ്യയിലെ തിഗ്രയ് മേഖലയിൽ ഉത്ഭവിച്ച ഇത് ഇപ്പോൾ അവിടുത്തെ അംഹാര മേഖലയിൽ പ്രശസ്തമാണ്. തെക്കൻ മേഖലയിലും ഈ പലഹാരം ജനപ്രിയത നേടിയിരിക്കുന്നു. [2]
ദക്ഷിണാഫ്രിക്കയിൽ കാണപ്പെടുന്ന ഡംലിങ് ആണ് സോസ്‌ക്ലൂയിറ്റ്ജീസ്. ആവിയിൽ വേവിച്ച മധുരപലഹാരങ്ങളാണിവ. ചിലപ്പോൾ സാധാരണ മാവു മാത്രമായോ അതല്ലെങ്കിൽ ഉണങ്ങിയ പഴങ്ങളോ മറ്റ് രുചിഭേദങ്ങളോ ചേർത്തും ഉണ്ടാക്കുന്നു. കറുവപ്പട്ട അല്ലെങ്കിൽ കസ്റ്റാർഡ് സോസ് എന്നിവ ചേർത്ത് സുഗന്ധമുള്ള സിറപ്പ് ഉപയോഗിച്ചാണ് ഇവ പലപ്പോഴും വിളമ്പുന്നത്. [3] [4]
സൌത്ത് ആഫ്രിക്കയിൽ മെല്ക്കൊസ് .എന്നറിയപ്പെടുന്ന മറ്റൊരു തരത്തിലുള്ള ഡംബ്ലിംഗ് ഉണ്ട്. ഉണങ്ങിയ മാവിലേക്ക് അല്പാല്പമായി പാൽ, ചേർത്ത് ഉരുളകളാക്കിയെടുക്കുന്നു. , അവ പാലും വെണ്ണയും ചേർന്ന മിശ്രിതത്തിലിട്ട് തിളപ്പിക്കുന്നു. ഇവ ചൂടോടെ വിളമ്പുകയും കറുവപ്പട്ട പഞ്ചസാര എന്നിവ ഇവയ്ക്കുമേൽ വിതറുകയും ചെയ്യുന്നു. [5]
ദക്ഷിണാഫ്രിക്കയിൽ ഡംലിംഗ് ഉണ്ടാക്കാനായി ഡൊംബോലോ, യുജെക് അല്ലെങ്കിൽ സ്റ്റീം ബ്രെഡ് എന്നൊക്കെ പറയപ്പെടുന്ന മാവുമിശ്രിതം വളരെ പ്രചാരമുള്ളതും സാധാരണവുമാണ്.
അമേരിക്കൻ കംഫർട്ട് ഫുഡ് ആയ ചിക്കൻ, ഡംലിങ്. അരച്ചെടുത്തുണ്ടാക്കുന്ന ഡംലിങ്
പേസ്ട്രി, ടാർട്ട് എന്നിവ അമേരിക്കൻ ഡംലിങ്ങുകളിൽ ഉൾപെടുന്നു. ഇവ ബേക്ക് ചെയ്തവയാകാം. അതല്ലെങ്കിൽ തിളപ്പിച്ചു പാകപ്പെടുത്തിയവയോ ആകാം.
ബേക്കുചെയ്തെടുക്കുന്ന മധുരപലഹാരങ്ങൾ അമേരിക്കൻ പാചകരീതിയിൽ പ്രശസ്തമാണ്. പഴങ്ങൾ ധാാന്യമാവിൽ പൊതിഞ്ഞാണ് ഇവ നിർമ്മിക്കുന്നത്, ആപ്പിൾ പേസ്ട്രി ഷീറ്റിൽ പൊതിഞ്ഞെടുത്ത് ഷീറ്റ് ബ്രൗൺ ആകുന്നതുവരെ ബേക്കു ചെയ്യണം. ബേക്കിംഗ് സമയത്ത്, ഡംലിങ്ങിനു ചുറ്റും തവിട്ടു പഞ്ചസാര, വെണ്ണ, കറുവപ്പട്ട അല്ലെങ്കിൽ മറ്റ് സുഗന്ധവ്യഞ്ജനങ്ങൾ അടങ്ങിയ ഒരു മധുരമുള്ളതൊ/ മസാല ചേർന്നതോ ആയ സോസ് ഒഴിക്കുകയുമാവാം.
വേവിച്ച ഉരുളക്കിഴങ്ങു കുഴച്ചെടുത്തുണ്ടാക്കിയ ഉരുളക്കുള്ളിൽ പന്നിയിറച്ചി നിറച്ചുണ്ടാക്കുന്ന ഒരു തരം ഡംലിങ് ആണ് പൗട്ടിൻ റെപ്പി .
ഒരു സ്റ്റീമറിൽ കസാഖ് / ഉസ്ബെക്ക് / താജിക് മാന്തി
മധ്യേഷ്യൻ, ചൈനീസ് ഇസ്ലാമിക് പാചകരീതികളിൽ, ധാന്യമാവിൽ പൊതിഞ്ഞ് ആവിയിൽ വേവിച്ച മാംസമാണ് മന്തി ( മാന്റി അല്ലെങ്കിൽ മാന്തു ). സുഗന്ധവ്യഞ്ജനങ്ങളായ കുരുമുളകിനൊപ്പം കുഞ്ഞാടിന്റെ (അല്ലെങ്കിൽ ഗോമാംസം) മിശ്രിതം ഇതിൽ അടങ്ങിയിരിക്കുന്നു. മാന്തി അടുക്കുകളുള്ള ആവികയറ്റാനുള്ള പാത്രത്തിൽ ( മാന്തോവർക്ക ) പാകം ചെയ്ത് വെണ്ണ, തൈര്, അല്ലെങ്കിൽ ക്രീം, ഉള്ളി സോസ് എന്നിവയോടൊപ്പം വിളമ്പുന്നു. അഫ്ഗാനിസ്ഥാൻ, കസാക്കിസ്ഥാൻ, കിർഗിസ്ഥാൻ, പാകിസ്ഥാൻ, താജിക്കിസ്ഥാൻ, ഉസ്ബെക്കിസ്ഥാൻ, ചൈനയിലെ സിൻജിയാങ് മേഖല, കോക്കസസ് എന്നിവയുൾപ്പെടെ മധ്യേഷ്യയിൽ ഉടനീളം ഈ ഡംലിങ് പ്രചാരമുണ്ട്. അറേബ്യൻ നാടുകളിൽ നിന്നും ഇന്ന് കേരളത്തിലും കുഴിമന്തി പ്രചാരം നേടിയിരിക്കുന്നു.
ഉസ്ബെക്ക്- താജിക് പാചകരീതികളിൽ പ്രചാരത്തിലുള്ള ഡം‌പ്ലിംഗ് ആണ് ചുച്വാര. പുളിക്കാത്ത മാവ് കുഴച്ചെടുത്ത് ചെറിയ ചതുരക്കഷണങ്ങളായി പരത്തി അതിനകത്ത് ഇറച്ചി നിറച്ച് പൊതികളായെടുക്കുന്നു. റഷ്യൻ പെൽമെനിക്കും ചൈനീസ് വോൺടണ്നും സമാനമാണിത്. എന്നാൽ ഇസ്ലാമിക ഭക്ഷണനിയമങ്ങൾ പാലിക്കുമ്പോൾ പന്നിയിറച്ചി ഉപയോഗിക്കുന്നില്ല. നന്നായി അരിഞ്ഞ പച്ചിലകൾ, തക്കാളി, കുരുമുളക് എന്നിവ ചേർത്ത വിനാഗിരി അല്ലെങ്കിൽ മറ്റെന്തെങ്കിലും സോസ് ഉപയോഗിച്ച് ചുച്വാര കഴിക്കാം. സൂപ്പിൽ ഇടുകയുമാവാം. തൈരിന്റെ വകഭേദങ്ങളായ സുജ്മ ( ഖതിക് ) , സ്മെട്ടാന (റഷ്യൻ രീതി ) എന്നിവയും ചുച്വാരയോടൊപ്പം വിളമ്പാറുണ്ട്
ഡംലിങ്ങ് പാചകശൈലി ചൈനയിലാണ് തുടങ്ങിയത് എന്നാണ് അനുമാനം. ഇതേപ്പറ്റി പലേ കഥകളും പ്രചാരത്തിലുണ്ട്. അതിലൊന്ന് ചൈനീസ് ചരിത്രത്തിലെ മൂന്നു സാമ്രാജ്യങ്ങളുടെ കാലത്തെ സൈന്യാധിപൻ ഷൂഗെ ലിയാങ്ങിനെ കേന്ദ്രീകരിച്ചാണ്. പടനീക്കത്തിനു വഴിമുടക്കായി നിന്ന നദിയെ പ്രീണിപ്പിക്കാൻ ആവശ്യമായിരുന്നത് അമ്പതു സൈനികരുടെ ശിരസ്സുകളായിരുന്നു. എന്നാൽ ലിയാങ്ങ് ധാന്യമാവു കുഴച്ചു പരത്തിയെടുത്ത് ഇറച്ചി നിറച്ച് തലയുടെ വലിപ്പമുള്ള പൊതികൾ ഉണ്ടാക്കി ആവിയിൽ വേവിച്ചെടുത്തു. ഇവ കാഴ്ചവെച്ച് കാര്യം സാധിച്ചുവത്രെ.[6] എന്നാൽ ഇതിനും എത്രയോ മുമ്പ് ചൈനയിൽ ഡംലിംഗ് പ്രചാരത്തിലുണ്ടായിരുന്നുവെന്നും സൂചനകളുണ്ട്[7].
ജ്യാത്സ് മറ്റൊരു ചൈനീസ് ഡംലിങ് ആണ്. നേർമയായി അരിഞ്ഞ ഇറച്ചിയും പച്ചക്കറികളും മാവു പരത്തിയതിൽ പൊതിഞ്ഞെടുക്കുന്നു. ചൈനയിൽ ഡംലിങ് സാധാരണയായി വേവിച്ച ഡംലിങ്നെ സൂചിപ്പിക്കുന്നു. [8] ധാന്യ മാവുകൊണ്ടുള്ള പുറന്തോട് നേർത്തതോ കട്ടിയുള്ളതോ ആകാം. പുറന്തോടാണ് ഡം‌പ്ലിംഗിന്റെ ഗുണനിലവാരം നിർണ്ണയിക്കുന്നത് എന്ന ഒരു പ്രസ്താവന പോലും ഉണ്ട്. [9] ഇറച്ചി (സാധാരണയായി പന്നിയിറച്ചി, പകരം ഗോമാംസം അല്ലെങ്കിൽ കോഴിയിറച്ചി ആകാം), ചെമ്മീൻ, മത്സ്യം എന്നിവയാണ് പൊതിക്കുള്ളിൽ ഉമ്ടാവുക. ചൈനീസ് കാബേജുള്ള പന്നിയിറച്ചി, വെളുത്തുള്ളി ചിവുകളുള്ള പന്നിയിറച്ചി, പച്ചക്കറികളുള്ള പന്നിയിറച്ചി, ഉള്ളിയില ചേർത്ത ചെമ്മീൻ അഥവാ പന്നിയിറച്ചി, വെളുത്തുള്ളി ചിവുകൾ ചേർത്തു മുട്ട പൊരിച്ചത് എന്നിവ ജനപ്രിയ മിശ്രിതങ്ങളിൽ ഉൾപ്പെടുന്നു. വ്യക്തിഗത അഭിരുചികൾ, പ്രദേശം, സീസൺ എന്നിവ അനുസരിച്ച് മിശ്രിതങ്ങൾ വ്യത്യാസപ്പെടും. പ്രദേശവും സീസണും അനുസരിച്ച് ചേരുവകൾക്ക് മുത്തുച്ചിപ്പി, കല്ലുമ്മക്കായ, കക്കയിറച്ചി എന്നിവയും ഉൾപ്പെടുത്താം. ഡംലിങ് സാധാരണയായി പുഴുങ്ങിയതോ ആവിയിൽ വേവിച്ചതോ എണ്ണയിൽവറുത്തതോ വെറുതെ വറുത്തതോ ആയി പരമ്പരാഗത വിഭവമായി തുടരുന്നു. ചൈനീസ് പുതുവത്സരാഘോഷത്തിലും പ്രത്യേക കുടുംബ പുനഃ സമാഗമത്തിലും ചില ആളുകൾ ഒരു നാണയം അല്ലെങ്കിൽ മിഠായി ഡം‌പ്ലിംഗിനുള്ളിൽ സ്ഥാപിക്കും. [10] പ്രത്യേകിച്ചും, വടക്കൻ ചൈനയിൽ, തണുപ്പുകാലത്തെ പ്രതീക്ഷിച്ച് ആളുകൾ സാധാരണയായി ശൈത്യകാലത്തെ അയനാന്തത്തിൽ ഡംലിങ് കഴിക്കുന്നു. കുടുംബാംഗങ്ങൾ‌ ഡംലിങ് ഉണ്ടാക്കുന്നതിനായി ഒത്തുകൂടാം, മാത്രമല്ല ഇത് കുടുംബാംഗങ്ങൾക്കോ സുഹൃത്തുക്കൾ‌ക്കോ യാത്രയയപ്പു നല്കുന്ന വേളയിലും പതിവുണ്ട്. വടക്കൻ ചൈനയിൽ, വിനാഗിരി, മുളകിട്ടു മൂപ്പിച്ച എണ്ണ അഥവാ മുളകരച്ചത് എന്നിവ ഉപയോഗിച്ച് മുക്കിയ സോസ് ഉപയോഗിച്ചാണ് ജ്യാത്സ് കഴിക്കാറ്. ചിലർ സോയ സോസും ചേർത്തെന്നും വരും.
സോങ്‌സി ഒരു മുളയിലയിൽ (വലത്ത്) പൊതിഞ്ഞ് കഴിക്കാൻ തയ്യാറാണ് (ഇടത്)
‌ മാവ് നേർമയായി പരത്തി ചട്ടിയിൽ ചുട്ടെടുത്തോ, ആവിയിൽ വേവിച്ച ശേഷമോ അതിൽ മിശ്രിതം പൊതിഞ്ഞ് എണ്ണയിൽ വറുത്താൽ അവയെ ഗുവോട്ടി എന്ന് വിളിക്കുന്നു. അതേ ‌ ഡംലിങ്ആവിയിൽ വേവിക്കുകയോ തിളപ്പിക്കുകയോ ചെയ്താൽ ജിയാസി എന്ന് വിളിക്കുന്നു.
ആവിയിൽ വേവിച്ച ഹാർ ഗോ (ചെമ്മീൻ പറഞ്ഞല്ലോ) മങ്ങിയ തുകയിൽ വിളമ്പുന്നു
ഒട്ടിപിടിക്കുന്ന തരം ചോറ് (ഗ്ലൂട്ടിനസ് റൈസ്) ഉപയോഗിച്ചാണ് മറ്റൊരു തരം ചൈനീസ് ‌ ഡംലിങ് ഉണ്ടാക്കുന്നത്. വാഴയിലയിലോ താമരയിലയിലോ കുമ്പിളുണ്ടാക്കി അതിലേക്ക് ഒട്ടുന്നഅരി, ചുവന്ന ബീൻ, ചൈനീസ് ഈന്തപ്പഴം അല്ലെങ്കിൽ അരിഞ്ഞ മാംസം എന്നിവ നിറച്ച് ത്രികോണാകൃതിയിൽ മടക്കി, നൂലുകൊണ്ടു കെട്ടി ആവിയിലോ തിളച്ചവെള്ളത്തിലോ വേവിച്ചെടുക്കാം. ഈ തരം ‌ ഡംലിങ് പരമ്പരാഗതമായി ഡുവാൻവു ഉത്സവകാലത്താണ് കഴിക്കുന്നത്. ‌ മറ്റു തരത്തിലുള്ള ഡം‌പ്ലിംഗ് ,സാധാരണയായി ചിയാലോങ്ബോ എന്ന് വിളിക്കുന്ന സൂപ്പ് ‌ ഡം‌പ്ലിംഗ്" ആയിരിക്കും
അരി മാവ് ഉപയോഗിച്ച് ഉണ്ടാക്കുന്ന മധുരമുള്ള ‌ ഡംലിങ് ഡാങ്കോ (団) മോച്ചിക്ക് സമാനമാണ്. . ഡാംഗോ വർഷം മുഴുവനും കഴിക്കുന്നു, പരമ്പരാഗതമായി വിവിധ സീസണുകളിൽ കഴിക്കേണ്ടുന്നവയും ഉണ്ട് . മൂന്നോ നാലോ ഡാങ്കോ പലപ്പോഴും ഒരു കോലിൽ കോർത്താണ് വിളമ്പുന്നത്.
ജിയൊസ (ギョーザ/餃子) ചൈനീസ് ജിഅഒജി യുടെ ജാപ്പനീസ് പതിപ്പാണ് ഇത്
നികുമന് (肉まん) ഇത് ചൈനീസ് ബൊജിയുടെ ജാപ്പനീസ് വകഭേദമാണ് .
കൊറിയൻ ‌ ഡംലിങ്നെ മണ്ടു (만두,) എന്ന് വിളിക്കുന്നു. പന്നിയിറച്ചി, കിംചി, പച്ചക്കറികൾ, നേ]ത്ത സുതാര്യമായ നൂഡിൽസ് എന്നിവയുടെ ചേരുവകളുടെ മിശ്രിതമാണ് ഇവയിൽ സാധാരണയായി നിറക്കുന്നത്, പക്ഷേ വളരെയധികം വകഭേദങ്ങളുണ്ട്. മണ്ടു ആവിയിൽ വേവിക്കുകയോ വറുക്കുകയോ തിളപ്പിക്കുകയോ ചെയ്യാം. മണ്ടു-ഗുക്ക് (만둣국) എന്ന സൂപ്പ് ഉണ്ടാക്കാനും ഈ ഡം‌പ്ലിംഗ് ഉപയോഗിക്കാം.
കുഴച്ചു പരത്തിയ മാവിൽ അരിഞ്ഞ വെളുത്തുള്ളി, അരിഞ്ഞ ഗോമാംസം അല്ലെങ്കിൽ അരിഞ്ഞ മട്ടൻ എന്നിവ നിറച്ച് ആവിയിൽ പാകം ചെയ്തെടുക്കുന്ന മംഗോളിയൻ ഡംലിങ് ആണ് ബ്യൂസ് (Бyyз). മംഗോളിയൻ ചാന്ദ്ര പുതുവത്സരത്തിലെ പ്രധാന ഉത്സവ ഭക്ഷണങ്ങളിലൊന്നായിരുന്ന ഈ വിഭവം ഇപ്പോൾ വർഷം മുഴുവനും വ്യാപകമായി കഴിക്കുന്നു.
ബൂസിന്റെ എണ്ണയിൽ വറുത്തു കോരിയ പതിപ്പാണ് ഖുഷുർ. നാദം എന്ന ദേശീയ ഉത്സവ വേളയിൽ സാധാരണയായി കഴിക്കാറുണ്ട്.
ബ്യൂസിന്റെ ചെറിയ പതിപ്പാണ് ബാൻഷ് . ബാൻഷ് ഒരു പാൽ ചായയിലോ സൂപ്പിലോ തിളപ്പിക്കുകയോ ആവിയിൽ വേവിക്കുകയോ വറുക്കുകയോ ചെയ്യാം.
അർജന്റീനയിലെ സാൾട്ടയിൽ നിന്നുള്ള ഭവനങ്ങളിൽ നിർമ്മിച്ച എംപാനദാസ്
എംപാനദാസ് പരമ്പരാഗത ഡംലിങ്ൽ നിന്ന് വ്യത്യസ്തമാണ്, ഇവക്ക് ഒട്ടനേകം വൈവിധ്യങ്ങളുണ്ട്. അവ മുക്കി വറുത്തതോ ആവിയിൽ വേവിക്കുന്നതോ ആവാം. പൊതിഞ്ഞെടുക്കുമ്പോൾ അധികം വരുന്ന മാവ് മുറിച്ചുമാറ്റാറില്ല.
മറ്റ് കരീബിയൻ ദ്വീപുകളിൽ നിന്ന് വ്യത്യസ്തമാണ് ബാർബഡോസ് ഡംലിങ്. ഇവയ്ക്ക് ചെറുതായൊരു മധുരമുണ്ടായിരിക്കും മാവ് ധാന്യമാവോ ചോളപ്പൊടിയോ ആകാം. കുഴച്ച മാവിൽ സുഗന്ധവ്യഞ്ജനങ്ങൾ, കറുവപ്പട്ട, ജാതിക്ക എന്നിവയും ചേർക്കാറുണ്ട്. ഈ ഡം‌പ്ലിംഗ് പലപ്പോഴും ബജൻ സൂപ്പിൽ ചേർത്ത് തിളപ്പിക്കുന്നു. നിലക്കടല, ഉപ്പിട്ടുണക്കിയ മാംസം, വാഴപ്പഴം, എന്നിവയോടൊപ്പം ആവിയിൽ വേവിച്ചെടുത്ത് കറിപോലെയും ഉപയോഗിക്കാം.
പാസ്തീസ്, കനം കുറച്ച് പരത്തിയ ധാന്യമാവിൽ പ്രധാനമായും ചീസ് നിറച്ച് വറുത്തതാണ് ഈ വിഭവം.
Empada (pt), മഫിൻ ആകൃതിയിലുള്ള പൊതിയിൽ പ്രധാനമായും ചിക്കൻ, ചീസ് അല്ലെങ്കിൽ കടൽവിഭവങ്ങൾ നിറയ്ക്കുന്നു. (ഇത് എംപാനഡാസ് അല്ല).
കോക്സിൻ‌ഹാസ്, കട്ടിയുള്ള പുറന്തോടിൽ ചിക്കൻ നിറച്ചത് (ചിക്കൻ കോൺ ഡോഗ് എന്ന് വിശേഷിപ്പിക്കാം) ,.
'ബൊളിൻ‌ഹാസ്, ചെറിയ പന്തുകൾ' എന്ന് പദാനുപദ വിവർത്തനം മാംസം (ബൊളിൻ‌ഹാസ് ഡി കാർനെ) അല്ലെങ്കിൽ ചീസ് (ബൊലിൻ‌ഹാസ് ഡി ക്യൂജോ) ഉള്ളിൽ‌ അടങ്ങിയിരിക്കാം.
ഒലീവ്, ഉള്ളി അല്ലെങ്കിൽ സുഗന്ധവ്യഞ്ജനങ്ങൾ എന്നിവ ഇഷ്ടാനുസാരം കൂട്ടിച്ചേർത്ത് ഡംലിങുകളുടെ അടിസ്ഥാന രൂപത്തിൽ വ്യത്യാസം വരുത്താവുന്നതാണ്. . വിരുന്നുകളിൽ ഇവ സർവസാധാരണമാണ്. റിയോ പോലുള്ള ബ്രസീലിയൻ പട്ടണങ്ങളിൽ പാർക്കുകളിലും മൈതാനങ്ങളിലും കടൽതീരങ്ങളിലുമുള്ള തട്ടുകടകളിൽ ധാരാളമായി വിറ്റഴിക്കപ്പെടുന്നു. ബിയർ, ബാറ്റിഡാസ് എന്നറിയപ്പെടുന്ന ലഹരിപാനീയങ്ങൾ, സോഡ, റിഫ്രെസ്കോസ് എന്ന പഴനീര് എന്നിവയ്ക്ക് അകമ്പടിയായും ഇവ കഴിയ്ക്കാറുണ്ട്
സാധാരണ മാവ്, വെള്ളം, ഉപ്പ് എന്നിവ ചേർത്ത് കുഴച്ചെടുക്കുന്ന മാവ് കട്ടിയിൽ പരത്തി തവയിൽ നന്നായി പൊരിച്ചെടുക്കുകയോ സൂപ്പിൽ ചെർത്ത് തിളപ്പിക്കുകയോ ആവാം. പൊരിച്ച പതിപ്പ് സാധാരണയായി പ്രാതലിന് കോഡ്ഫിഷിനൊപ്പം ആണ് നൽകുന്നത്.
↑ Gibbon, Ed (2009). "Banku & Kenkey". The Congo Cookbook. മൂലതാളിൽ നിന്നും 13 January 2018-ന് ആർക്കൈവ് ചെയ്തത്. ശേഖരിച്ചത് 22 July 2011.
↑ "CUSTOMS". Tigrai Online. ശേഖരിച്ചത് 3 January 2013.
↑ GT in SA (16 August 2005). "Souskluitjies (Dumplings In Cinnamon Syrup)". FOOD. Food.com. മൂലതാളിൽ നിന്നും 21 January 2012-ന് ആർക്കൈവ് ചെയ്തത്. ശേഖരിച്ചത് 22 July 2011.
↑ evelynathens (17 June 2006). "Souskluitjies (South African Dumplings In Custard Sauce)". FOOD. Food.com.
↑ Swanepoel, Sharon. "South African Recipes". God's Glory Ministries International.
↑ Graves, Helen (2013-10-02). "Pork belly Mantou-recipe". theguardian.com. The Guardian. ശേഖരിച്ചത് 2021-02-12.
↑ Butler, Steven (2018-08-22). "Delightful,Delicious Dumplings". History.com. History Channel. ശേഖരിച്ചത് 2021-02-12.
↑ CCTV纪录 (2018-02-26), 《舌尖上的中国》第三季 第七集 生 | CCTV纪录, ശേഖരിച്ചത് 2019-03-03
↑ Zhao, Rongguang; Wang, Gangliu; Wang, Aimee Yiran (January 2015). A History of Food Culture in China. SCPG Publishing Corporation. doi:10.1142/z008. ISBN 9781938368165.
"https://ml.wikipedia.org/w/index.php?title=ഡംലിങ്&oldid=3526866" എന്ന താളിൽനിന്ന് ശേഖരിച്ചത്
Articles using infobox templates with no data rows
Articles with Adr microformats
Articles with hAudio microformats
PDF ആയി ഡൗൺലോഡ് ചെയ്യുക
ഈ താൾ അവസാനം തിരുത്തപ്പെട്ടത്: 05:53, 13 ഫെബ്രുവരി 2021.
വിവരങ്ങൾ ക്രിയേറ്റീവ് കോമൺസ് ആട്രിബ്യൂഷൻ-ഷെയർഎലൈക്ക് അനുമതിപത്ര പ്രകാരം ലഭ്യമാണ്; മേൽ നിബന്ധനകൾ ഉണ്ടായേക്കാം. കൂടുതൽ വിവരങ്ങൾക്ക് ഉപയോഗനിബന്ധനകൾ കാണുക.